|  |  |
| --- | --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O NACRTU PRIJEDLOGA PROGRAMA ZA MLADE GRADA VUKOVARA (2017. – 2020.)** | |
| **RAZLOZI DONOŠENJA**  **AKTA** | Prijedlog Programa za mlade grada Vukovara (u daljnjem tekstu Program) nastao je na inicijativu korisnika/ca, volontera/ki, djelatnika/ca i aktivista/ica nevladinih udruga te članova/ica Gradskog savjeta mladih Grada Vukovara s područja grada Vukovara, a izrađen je kroz projekt „Join in and decide“ kojeg je provela Mirovna grupa mladih Dunav uz financijsku potporu Veleposlanstva SAD-a.  Doradu predloženog nacrta Programa te izradu Operativnog plana proveo je PRONI Centar za socijalno podučavanje kroz fokus grupe s mladima, donositeljima odluka te predstavnicima relevantnih institucija i udruga kroz projekt «Što i Kako» financiranog sredstvima Europske komisije kroz program Mladi na djelu.  Nakon održanih edukacija tijekom 2011. i 2012. godine te niza sastanaka 2015. i 2016. godine, na temelju dokumenta „Slika stanja potreba mladih“ (Istraživanje koje su proveli Europski dom Vukovar, Mirovna grupa mladih Dunav i PRONI Centar za socijalno podučavanje / Info centar za mlade Vukovar), napravljena je analiza stanja i potreba mladih grada Vukovara. Ista je, uz druga istraživanja, dostupna na stranici: <http://www.vukovar.hr/istrazivanja>  Dodatno, Gradski savjet mladih Grada Vukovara 2016. i 2017. godine proveo je analizu aktivnosti i mjera Programa te predložio prioritete i mjere za izradu i konačno usvajanje Programa kojeg usvaja Gradsko vijeće Grada Vukovara.  Pravni temelj: Članak 13. Zakona o savjetima mladih (N.N. br. 41/14) i točka 8. Stavak 2. Nacionalnog programa za mlade za razdoblje od 2014. do 2017. godine (Zaključak Vlade RH, KLASA:022-03/14-07/378, URBROJ:50301-04/12-14-2 od 09.10.2014. godine). |
| **CILJEVI PROVOĐENJA SAVJETOVANJA** | **Program za mlade** grada Vukovara temeljni je dokument lokalne politike usmjerene ka mladima čiji je cilj utjecati na poboljšanje uvjeta života u područjima obrazovanja, zapošljavanja, socijalne i zdravstvene politike, aktivnog sudjelovanja mladih u društvu, kulturi, mobilnosti, informiranja mladih i dr.  **Cilj** je Programa poboljšati položaj mladih u gradu Vukovaru kroz jasno definirana područja i mjere te primjenu istih. Program definira sadašnje stanje, željeno stanje (ciljeve), mjere i prioritete za njihovo ostvarenje, kao i nositelje i suradnike.  Ovaj je Program obvezujuća osnova djelovanja lokalnih vlasti i institucija te smjernica za djelovanje Gradskog savjeta mladih Grada Vukovara, udruga za mlade i udruga mladih.  Cilj provođenja savjetovanja je upoznati javnost s Programom kako bi se potaknulo uključivanje većeg broja zainteresiranih dionika za njegovo donošenje. |
| **ROK ZA PODNOŠENJE MIŠLJENJA, PRIMJEDBI I PRIJEDLOGA** | **21. travnja 2017. godine** |
| **ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA** | **Popunjeni obrazac s prilogom, zaključno do 21. travnja 2017. godine, dostavlja se elektroničkom poštom na sljedeće e-mail adrese:**  **Kristina Ozdanovac, predsjednica Gradskog savjeta mladih Grada Vukovara** [**kristina.ozdanovac@gmail.com**](mailto:kristina.ozdanovac@gmail.com)  **i**  **Stručni suradnik za razvoj civilnog društva, rad s mladima i nacionalnim manjinama** [**sinisa.mitrovic@vukovar.hr**](mailto:sinisa.mitrovic@vukovar.hr) |

**Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Vukovara. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**